ધવને ૯૧ બોલમાં ૯ ચોગ્ગાની મદદથી ૬૮ રન બનાવ્યા અને કોહલી સાથે બીજી વિકેટમાં ૧૧૯ રન જોડયા હતા કોહલીએ પણ ૧૧૭ બોલની ઈનિંગમાં સાત ચોગ્ગા અને બે છગ્ગા લગાવ્યા હતા. રહાણેએ કોહલી સાથે ત્રીજી વિકેટમાં ૧૦૯ રનની ભાગીદારી કરી હતી. ભારતીય ટીમે રવિચંદ્રન અશ્વિન અને મનીષ પાંડેને પડતા મૂકી ગુરકીરત માન અને ઋષિ ધવનને ઈન્ટરનેશનલ વનડે ક્રિકેટમાં તક આપી હતી. આ ઉપરાંત કપ્તાન ધોનીની આ ૩૦૦મી ઈન્ટરનેશનલ મેચ હતી અને તેનાથી વધારે વનડેની કપ્તાની માત્ર રિકી પાન્ટિંગે અને સ્ટીફન ફલેમિંગે કરી ચૂકયા છે.